text: Efterårsferie skabte kø ved grænsen
  22 oktober 2016 kl. 10.09
  Efterårferien slutter denne weekend og mange danskere er på vej hjem fra ferie under sydligere himmelstrøg. Det mærkes lørdag formiddag ved den dansk-tyske grænse på motorvejen ved Frøslev.
  Syd- og Sønderjyllands Politi melder ved middagstid lørdag om trafikpres på indrejse i Danmark ved grænseovergang Frøslev, hvor der er en ventetid på omkring en halv time.
  Politiet opforder på Twitter til, at bilisterne bruger sporet til højre for 1. vognbane og nødsporet, hvilket giver hurtigere passage af grænsen og den stikprøvekontrol, som hjemmeværnsfolk og politi foretager af de indrejsende.
  
  